Luigi Cremona

Matemàtich.
Luigi Cremona a l'era nà a Pavìa ai 7 dë dzèmber dël 1830 e a l'é mòrt a Roma ai 10 ëd giugn dël 1903.

Anterompù jë studi për andé dël 1848 tanme volontari ant la guèra d'indipendensa, Cremona a l'é laureasse an Angegnerìa sivila e architetura ant ël 1853 a l'Università ëd Pavìa.

Apress chèich agn d'ansegnament ant la scòla scondaria, dël 1860 a l'é stàit nominà professor ëd Geometrìa superior a l'Università ëd Bològna, an manera direta dal ministr ëd l'anstrussion, Terenzio Mamiani della Rovere.
Dël 1867 a l'é trasferisse a l'Anstitù técnich superior (al di d'ancheuj Politécnich) ëd Milan, për peui tramudé dël 1873 a l'Università ëd Roma.
Dal 1888 a soa mòrt a l'é stàit professor onorari a l'Università 'd Bològna.

 Sò angagg ant l'ansegnament 
Apress la constitussion dël regn d'Italia, Cremona a l'é stàit un dj'anspirator dël decret Coppino dl'otóber 1867 për la part ch'a tocava l'ansegnament ëd la matemàtica ant la scòla scondaria.
A fortìa ch'a ventava fornì dij bon lìber ëd test për la scòla e tra soe inissiative editoriaj a-i é stàita la tradussion an lenga italian-a d'un lìber ëd Balzer.

A pòrto sò nòm
Trasformassion cremonian-a.

Euvre prinsipaj
 Introduzione ad una teoria geometrica delle curve piane (1862)
Preliminari ad una teoria geometrica delle superficie (1866)

Cremona, Luigi